Amerikiečiai (TV serialas)

Amerikiečiai () – JAV sukurtas serialas, kurio 6 sezonai buvo rodomi 2013–2018 m. Pelnė Peabody apdovanojimą.

Serialo veiksmas vyksta JAV nuo 9 dešimtmečio pradžios, prezidentu tapus Ronald Reagan. Pagrindiniai herojai – Elizabet ir Filipas Dženingsai, gyventys Vašingtono priemiestyje su dviem vaikais, Peidže ir Henriu. Nors jie atrodo kaip eilinė amerikiečių šeima, tačiau iš tiesų yra slapti KGB agentai, prieš 17 metų perkelti į šalį ir vykdantys įvairias užduotis.

 Pagrindiniai aktoriai 
 Aktorius – vaidmuo
 Keri Russell – Elizabet Dženings (Nadežda), KGB agentė, kartu su Filipu kaip šeima perkelti į JAV, čia susilaukę 2 vaikų, Peidžės ir Henrio. Jų santykiai su vyru svyruoja nuo darbinių iki aistringos meilės, nors ji yra pagrindinė užduočių vykdytoja;
 Matthew Rhys – Filipas Dženingsas (Miša), KGB agentas, Elizabet vyras. Jis kartu su žmona vadovauja turizmo agentūrai, kuria slepia savo veiklą. Vėliau jis atsiriboja nuo agento veiklos;
 Noah Emmerich – Stenas Bymenas, FTB  agentas, su šeima persikeliantis gyventi į Dženingsų kaimynystę. Jis medžioja KGB agentus, tačiau, neįtardamas kas iš teisų yra Filipas, tampa šio artimu draugu. Po kelių metų Stenas išsiskiria ir pradeda susitikinėti su Renė, kurią Filipas įtaria esant slapta atsiųsta KGB agente;
 Maximiliano Hernandez – Krisas Amadoras, Steno Bymeno porininkas, kurį nužudo Filipas;
 Holly Taylor – Peidžė, Elizabet ir Filipo duktė. Nerasdama bendros kalbos su tėvais, ji tampa uolia bažnyčios bendruomenės nare. Iš tėvų sužinojusi apie tikrąją jų veiklą, ilgainiui ji padeda motinai nesudėtingose užduotyse;
 Keidrich Sellati – Henris, Elizabet ir Filipo sūnus, artimai bendraujantis su Bymenu;
 Susan Misner – Sandra Bymen, Steno žmona;
 Annet Mahendru – Nina Krylova, Sovietų Sąjungos ambasados darbuotoja, kurią užverbuoja Bymenas. Vėliau ji prisipažįsta apie išdavystę ir gauna užduotį užverbuoti patį Bymeną. Nepavykus, ji grąžinama į gimtinę, kur vėliau nuteisiama sušaudyti;
 Alison Wright – Marta Hanson, FTB agento Gado sekretorė. Apsimetęs FTB veiklą tiriančiu agentu, Filipas ją suvilioja ir fiktyviai veda. Kai po keleto metų Martos veikla išaiškinama, Filipas jai prisipažįsta ir padeda pasislėpti Sovietų Sąjungoje;
 Richard Thomas – Frenkas Gadas, FTB agentas ir Steno Bymeno viršininkas;
 Lev Gorn – Arkadijus Zotovas, KGB rezidentas Sovietų ambasadoje;
 Kosta Ronin – Olegas Burovas, Sovietų ambasados darbuotojas. Darbą gavęs dėka tėvo įtakos, jis tampa Ninos Krylovos meilužiu, susipažįsta su Bymenu ir pradeda manyti, kad kai kurios užduotys gali kelti grėsmę viso pasaulio saugumui;
 Margo Martindale – Klaudija, KGB karininkė ir Dženingsų bei analogiškų jiems agentų kuratorė;
 Frank Langella – Gabrielius, kitas Dženingsų kuratorius iš KGB;
 Vera Cherny – Tatjana Viazemceva, KGB rezidentė ambasadoje, Olego Burovo meilužė. 

 Pagrindiniai apdovanojimai 
 Auksinis gaublys – geriausia TV drama (2019)
 Auksinis gaublys (nominacija) – geriausias aktorius (M. Rhys 2017, 2019), geriausia aktorė (K. Russell 2017, 2019)
 Emmy – geriausias aktorius (M. Rhys 2018), geriausias scenarijus (2018)
 Emmy (nominacija) – geriausias serialas (2018), geriausia aktorė (K. Russell 2016, 2017, 2018), geriausias aktorius (M. Rhys 2016, 2017), geriausias scenarijus (2016, 2017)
 Ekrano aktorių gildijos apdovanojimas (nominacija) – geriausi aktoriai (2019)
 Saturno apdovanojimas (nominacija) – geriausia televizijos aktorė (K. Russell 2014), geriausia jaunoji aktorė (H. Taylor, 2015)
 Satelito apdovanojimas – geriausia aktorė (K. Russell 2014)
 Satelito apdovanojimas (nominacija) – geriausia aktorė (K. Russell 2013, 2019), geriausias TV serialas (2013, 2017), geriausias aktorius (M. Rhys 2017, 2019)

 Išnašos 

Kategorija:JAV televizijos serialai